
Σε επίπεδα ρεκόρ η Έλλειψη Ταλέντου παγκοσμίως 

Η ManpowerGroup μέσα από τα ευρήματα της νέας έρευνας 
– «Τι Αναζητούν οι Εργαζόμενοι» 
αποκαλύπτει πώς οι εργοδότες μπορούν γεφυρώσουν το χάσμα δεξιοτήτων.
Αθήνα, (20 Φεβρουαρίου, 2020) – Σύμφωνα με τη νέα έρευνα της ManpowerGroup που δημοσιεύτηκε στο Παγκόσμιο Οικονομικό Φόρουμ που έλαβε χώρα στο Νταβός στις 21-24 Ιανουαρίου 2020, η Παγκόσμια ‘Έλλειψη Ταλέντου έχει σχεδόν διπλασιαστεί κατά τη διάρκεια της τελευταίας δεκαετίας. Το 54% των επιχειρήσεων αναφέρουν ελλείψεις των απαιτούμενων δεξιοτήτων, ενώ οι εργοδότες σε 36 από τις 44 χώρες που διεξήχθη η έρευνα αναφέρουν πως η δυσκολία προσέλκυσης εξειδικευμένων ταλέντων έχει αυξηθεί σε σχέση με το 2018. Ενδεικτικά, οι 4 χώρες στις οποίες οι εργοδότες αναφέρουν τη μεγαλύτερη δυσκολία εύρεσης εργαζομένων με τις κατάλληλες δεξιότητες είναι: η Ιαπωνία (88%), Ρουμανία (86%), η Ταϊβάν με 77% και η Ελλάδα εξίσου με 77%.
Η έρευνα «Τι αναζητούν οι εργαζόμενοι» αποκαλύπτει τους παράγοντες προσέλκυσης και διακράτησης των ανθρώπων στους οργανισμούς έτσι ώστε οι ίδιοι να μπορούν να βρουν, να οικοδομήσουν δεξιότητες και να διακρατήσουν τα ταλέντα υψηλού δυναμικού. Ενώ οι ανάγκες των εργαζομένων ποικίλουν ανάλογα με τη γεωγραφική περιοχή, το φύλο και τα διαφορετικά στάδια καριέρας, η έρευνα καταδεικνύει τις πιο σημαντικές ανάγκες ανάμεσα στην ισχυρή ηγεσία και την δέσμευση σε όραμα και στόχο: την αυτονομία ως προς το χρονικό διάστημα και τον χώρο υλοποίησης της εργασίας, την ευεξία μέσα από την ισορροπία μεταξύ εργασίας - προσωπικής ζωής, την  επαγγελματική εξέλιξη που οδηγεί σε ανάπτυξη δεξιοτήτων.
«Σε έναν κόσμο όπου η τεχνολογία αναπτύσσεται με ταχείς ρυθμούς, οι άνθρωποι με δεξιότητες είναι σε υψηλή ζήτηση», αναφέρει ο Jonas Prising, Πρόεδρος & Διευθύνων Σύμβουλος της ManpowerGroup. «Μέσα από τις συζητήσεις μας με υποψηφίους, πελάτες αλλά και από τα δεδομένα των εργαζομένων που χειριζόμαστε, γνωρίζουμε ότι οι εργαζόμενοι αναζητούν ευελιξία και ευκαιρίες εκμάθησης νέων δεξιοτήτων. Πριν από την Ετήσια Συνάντηση του Παγκόσμιου Οικονομικού Φόρουμ στο Νταβός καλέσαμε τους ηγέτες να προσαρμόσουν τις ανάγκες τους σε ανθρώπινο δυναμικό αφουγκράζοντας τις ανάγκες των περιζήτητων ταλέντων. Η δημιουργία αξίας για τους μετόχους ενός οργανισμού μπορεί να επιτευχθεί μόνο φροντίζοντας και κατανοώντας τις ανάγκες των εργαζομένων, των πελατών και των κοινοτήτων. Ο αυξανόμενος ρυθμός τεχνολογικών αλλαγών αφενός βοηθάει τους ανθρώπους να προσαρμοστούν στις θέσεις εργασίας του μέλλοντος και αφετέρου καθιστά τους οργανισμούς ως «Δημιουργούς Ταλέντων».
Η έρευνα «Τι αναζητούν οι εργαζόμενοι», αποκαλύπτει ότι  οι ανάγκες των εργαζομένων διαφοροποιούνται ανάλογα με τη γεωγραφική περιοχή, το φύλο αλλά και τα διαφορετικά στάδια καριέρας: 
· Η Gen Z (ηλικία 18-24) είναι φιλόδοξη, αναζητεί τις οικονομικές απολαβές και την επαγγελματική εξέλιξη- οι ανάγκες μεταξύ γυναικών και ανδρών διαφέρουν. Για τις γυναίκες, οι οικονομικές απολαβές είναι δύο φορές πιο σημαντικές από την ανάπτυξη δεξιοτήτων, ενώ για τους άντρες, οι οικονομικές απολαβές είναι εξίσου σημαντικές με την ανάπτυξη δεξιοτήτων και την επαγγελματική εξέλιξη.

· Οι Millennials (ηλικία 25-34) επιθυμούν ευελιξία και μια εργασία με προκλήσεις. Συγκεκριμένα, οι γυναίκες αναφέρουν πως η ευελιξία είναι απαραίτητη, με τους άντρες να τη θεωρούν λιγότερο.

· Οι Younger Xers (ηλικία 35-44) αναζητούν την ισορροπία. Τόσο οι άνδρες όσο και οι γυναίκες δίνουν προτεραιότητα στην ευελιξία και προτιμούν την εργασία εξ αποστάσεως, αναζητώντας επίσης δικαίωμα σε γονικές άδειες καθώς και σε ευέλικτο ωράριο εργασίας.

· Οι Older Xers (ηλικία 45-54) φαίνεται πως αναζητούν κατά κύριο λόγο τις ικανοποιητικές οικονομικές απολαβές όπως άλλωστε και οι Younger Xers. Τόσο για τους άνδρες όσο και για τις γυναίκες, σημαντικός παράγοντας προσέλκυσης είναι ένα εργασιακό περιβάλλον με προκλήσεις. Όταν όμως εξετάζουμε ποιοι παράγοντες είναι καθοριστικοί για την διακράτηση τους εντός ενός οργανισμού, παρατηρούμε πως οι άνδρες δίνουν προτεραιότητα στην ευέλικτη εργασία, ενώ οι γυναίκες στην ομάδα συνεργασίας. 
· Οι Boomers (ηλικία 55-64 και 65+) κινητοποιούνται από οικονομικές απολαβές, εργασία με προκλήσεις και ευελιξία. Δίνουν όμως μεγαλύτερη προτεραιότητα στην ηγεσία και διαχείριση ομάδας. Οι εργαζόμενοι άνω των 65 ενεργοποιούνται από το όραμα με στόχο.

Για περισσότερες πληροφορίες σχετικά με την έρευνα «Τι αναζητούν οι εργαζόμενοι» μπείτε εδώ και κατεβάστε το αναλυτικό infographic με τα στοιχεία της Ελλάδας.
Σχετικά με την Έρευνα 
Για την έρευνα «Τι αναζητούν οι εργαζόμενοι» αναλύθηκαν στοιχεία που συλλεχθήκαν από 14.000 άτομα σε 15 χώρες (Αυστραλία, Βέλγιο, Γαλλία, Γερμανία, Ινδία, Ισραήλ, Ιταλία, Ιαπωνία, Μεξικό, Ολλανδία, Νορβηγία, Ισπανία, Σουηδία, Ηνωμένο Βασίλειο και Η.Π.Α.) με στόχο την κατανόηση των στοιχείων προσέλκυσης και διακράτησης σε έναν οργανισμό, καθώς και πώς αυτοί οι παράγοντες μπορεί να αλλάξουν ανάλογα με τη γεωγραφική περιοχή, το φύλο και τα διαφορετικά στάδια καριέρας του κάθε εργαζόμενου. Οι ερωτηθέντες ήταν ηλικίας 18-79 ετών και εργαζόμενοι πλήρους απασχόλησης (78%), μερικής απασχόλησης (13%) και εναλλακτικών μορφών εργασίας μέσω διαδικτύου/ ηλεκτρονικών πλατφορμών (12%) από οργανισμούς όλων των μεγεθών και όλων των ιεραρχικών επιπέδων. H μακροχρόνια αντίληψη της ManpowerGroup επί του θέματος προκύπτει από τη χρήση δεδομένων -τα τελευταία 13 χρόνια- για την ολοκλήρωση της έρευνας Έλλειψης Ταλέντου, τη μεγαλύτερη έρευνα του ανθρώπινου δυναμικού.
Ο όμιλος ManpowerGroup στην Ελλάδα 

Στην Ελλάδα, ο όμιλος ManpowerGroup ιδρύθηκε το 1998. Μέσα από το δίκτυο 2 υποκαταστημάτων στην Αττική και Θεσσαλονίκη εντοπίζουμε, αξιολογούμε, αναπτύσσουμε και διαχειριζόμαστε ταλέντα σε όλο το φάσμα βασικών κλάδων της οικονομίας. Πιστοποιημένη σύμφωνα με το διεθνές πρότυπο ποιότητας ISO 9001:2015, στους τομείς εύρεσης και επιλογής προσωπικού καθώς και υπηρεσιών προσωρινής απασχόλησης σε όλο το δίκτυο των υποκαταστημάτων της. 

Για περισσότερες πληροφορίες σχετικά με τη ManpowerGroup Ελλάδας επισκεφθείτε τις ιστοσελίδες μας.

Για εταιρείες: www.manpowergroup.gr 
Για υποψήφιους: www.manpower.gr
Follow us ManpowerGroup Greece 

ManpowerGroup 


Λεωφόρος Αλεξάνδρας 128-130


114 71 Αθήνα | T:  210 69 27 400 


www.manpowergroup.gr 





MEDIA CONTACT: 


Βάσω Τσούνη | 211-1069963


vtsouni@manpowergroup.gr

